  Виталий Пронин О. Бекмеметьев урамъёсты эскере, калыкен пумиськеСолэсь азьвыл, 23-тӥ феврале, Удмуртилэн Тӧроез Александр Бречалов шаерысьтымы вань муниципал кылдытэтъёслэн йыръёсынызы видеоконференция ортчытӥз. Кенешон герӟаськемын вал сюресъёсты лымылэсь сузян пумысен, угось Россиысь МЧС-лэн Удмуртиысь ёзэз ивортэмъя, туэ укыр трос лымы усиз. Кылсярысь, Ижын 25 миллион кубической метр лымы усиз, со кылем арын сярысь, та вакытэн ик ӵошатыса, 5 миллионлы уногес. Соин валче Ижын урамъёсты сузянлы нимысьтыз саклык висъямын. 24-тӥ феврале О. Бекмеметьев калыклэн вазиськемезъя куд-ог ульчаосты эскерыны потӥз. Озьы Песочная урамысь 11а номер юртысь азбарысь управляющей компания машина возён интыысь лымызэ кема поттымтэ вылэм. Та пумысен тӧролы вотэсбамъёс пыр ивор вуиз. СПДУ-лэн кивалтӥсез Сергей Сысоев ужез лэсьтэмзы пумысен ивортӥз. Кылем шутэтскон нуналъёс куспын Октябрь ёросысь 112 азбаръёсысь лымызэ поттэмын. Ёрослэн йырыз Валерий Мартынов верамъя, азбаръёсты сузян пумысен нимысьтыз график тупатэмын, вань чаклам ужъёсты 26-тӥ февралёзь йылпумъяны кулэ. Озьы ик трос ӝожтӥськонъёс вуизы Подлесной урамъёсын улӥсьёслэсь. 24-тӥ феврале татын 12 лымы сузян машинаос ужазы. Ваньмыз-ӧвӧлэз 23-тӥ феврале эскерем азбаръёс пӧлысь ог 700 рос-прос утялтэмын ӧй вал. Соос пумысен управляющей компаниослэсь кылзэс юалозы, соос азе пуктэм куронъёс дырыз-дыръя быдэстэмын ӧз луэ ке, соосты штраф тырытозы. Кыӵе ульчаосын матысь дыре техника гужгетоз нимысьтыз график лэсьтэмын, соин тодматскыны луоз таӵе адресъя: http://www.izh.ru/i/info/28196.html Сергей Захаров Туспуктэм басьтэмын udmurt.ru сайтысь  